cyanic-selkie/wikianc huggingface dataset:
Θωμάς Καντακουζηνός
Ο Θωμάς Καντακουζηνός (σερβικά: Томом Кантакузином ή Тома Кантакузин), (- Αδριανούπολη, 25 Ιουνίου 1463), ήταν Βυζαντινός πρίγκιπας και Δεσπότης της Σερβίας για λίγες εβδομάδες το 1439 σαν αντιβασιλέας.
Ήταν γιος του Θεοδώρου Καντακουζηνού και της Έλενας, Σέρβας πριγκίπισσας. Αδέλφια του ήταν ο Δημήτριος, ο Μανουήλ, ο Γεώργιος, ο Ανδρόνικος, η Ειρήνη, η Θεοδώρα και η Μαρία. Η αδελφή του Ειρήνη το 1414 παντρεύτηκε τον δεσπότη της Σερβίας Τζούρατζ Μπράνκοβιτς και ο Θωμάς βρέθηκε στη Σερβία αναλαμβάνοντας σημαντικές πολιτικές θέσεις.
Ήταν στη διπλωματική υπηρεσία του δεσπότη από το 1433 έως το 1456. Το 1429 ήταν επικεφαλής των εργασιών κατασκευής της νέας πρωτεύουσας του Σμεντέρεβο, αναφέρεται ότι για την κατασκευή του έφερε πολλούς έλληνες τεχνίτες Το 1438 οι Οθωμανοί εισέβαλαν στη Σερβία, ο Θωμάς ήταν από τους υπερασπιστές της τρίμηνης πολιορκίας του Σμεντέρεβο.
Το 1459 βρισκόταν σε Οθωμανικά εδάφη και τύχαινε την προστασίας του Σουλτάνου. Συμμετείχε στη μετακομιδή των λειψάνων του Αγίου Ιωάννη της Ρίλας από τη βουλγαρική πόλη Τάρνοβο και το μοναστήρι της Ρίλας στο Άγιο Όρος.
Παραπομπές
Κατηγορία:Δεσπότες της Σερβίας Κατηγορία:Δεσποτάτο της Σερβίας Θωμας Κατηγορία:Σέρβοι διπλωμάτες Κατηγορία:Βυζαντινοί του 15ου αιώνα
Λούνα Λάβγκουντ
Η Ρόουλινγκ έχει πολλές φορές χαρακτηρίσει τη Λούνα ως το αντίθετο της Ερμιόνης, αφού πιστεύει πολλά πράγματα τα οποία δεν είναι επιβεβαιωμένα, ενώ η Ερμιόνη στηρίζει τις απόψεις της σε γεγονότα και στη λογική. Αν και πολλές φορές η Ερμιόνη προσπαθεί να πείσει τη Λούνα ότι οι απόψεις της είναι λανθασμένες, οι προσπάθειές της πάνε χαμένες. Η Ερμιόνη θεωρεί τη Λούνα αφελή, ενώ η Λούνα την Ερμιόνη στενόμυαλη. Παρά τις διαφορετικές τους απόψεις όμως, η Λούνα υποστηρίζει την Ερμιόνη στο Ο Χάρι Πότερ και ο Ημίαιμος Πρίγκηψ, όταν την κοροϊδεύει ο Ρον.
Παρά την πολλές φορές περίεργη συμπεριφορά της, η Λούνα φαίνεται να είναι πολύ καλή ψυχολόγος της ανθρώπινης συμπεριφοράς. Έχει επίσης σε μεγάλη εκτίμηση τους φίλους της, κάτι που ο Χάρι καταλαβαίνει όταν επισκέπτεται το σπίτι της και βλέπει τα πορτρέτα των φίλων της (του ιδίου, του Ρον, της Ερμιόνης, της Τζίνι και του Νέβιλ) να διακοσμούν την οροφή του δωματίου της, με τα πορτρέτα να συνδέονται με ζωγραφισμένες χρυσές αλυσίδες που γράφουν «φίλοι» ξανά και ξανά.
Οικογένεια
Οι γονείς της Λούνας είναι και οι δύο μάγοι. Ο πατέρας της, ο Ξενοφίλιος Λάβγκουντ, είναι ο εκδότης του περιοδικού «Ο Σοφιστής», στο οποίο σύμφωνα με τη Λούνα «δημοσιεύει σημαντικά πράγματα, που θεωρεί ότι πρέπει να τα μάθει ο κόσμος». Η μητέρα της ήταν, σύμφωνα με τη Λούνα, μια εξαιρετική μάγισσα, η οποία πέθανε όταν ένα ξόρκι με το οποίο πειραματιζόταν πήγε στραβά (η Λούνα ήταν τότε 9 χρονών). Το σπίτι των Λάβγκουντ βρίσκεται κοντά στο Ότερι Σεν Κάτσπολ, ένα μικρό χωριό στη νότια ακτή της Αγγλίας, όπου βρίσκεται και το το Μπάροου, το σπίτι της οικογένειας Ουέσλι. Δεν αναφέρεται πουθενά στα βιβλία αν η Λούνα έχει αδέλφια.
Απεικόνιση στις ταινίες
Στην πέμπτη ταινία, Ο Χάρι Πότερ και το Τάγμα του Φοίνικα, τη Λούνα υποδύεται η ηθοποιός Εβάνα Λιντς, την οποία η Ρόουλινγκ χαρακτήρισε στην ιστοσελίδα της ως «ιδανική» για το ρόλο. Η ηθοποιός χρειάστηκε να βάψει τα μαλλιά της πιο ξανθά για να ταιριάζει με το ρόλο. Η Εβάνα Λιντς έχει υποδυθεί τη Λούνα και στην έκτη ταινία, Ο Χάρι Πότερ και ο Ημίαιμος Πρίγκηψ. , καθώς και στην έβδομη και όγδοη ταινία, Ο Χάρι Πότερ και οι Κλήροι του Θανάτου Μέρος Α΄ και Μέρος Β΄.
Στην πέμπτη ταινία, η Λούνα καλεί ένα προστάτη με τη μορφή λαγού, κατά τη διάρκεια μιας συνάντησης των Σίγμα-Νι. Αυτό αργότερα επιβεβαιώνεται όταν η Λούνα καλεί τον ίδιο προστάτη στο έβδομο βιβλίο, Ο Χάρι Πότερ και οι Κλήροι του Θανάτου.
Η Τζ. Κ. Ρόουλινγκ μόλις είδε την Εβάνα Λιντς είπε μόνο μία λέξη: Τέλεια.
Εξωτερικοί σύνδεσμοι
Κατηγορία:Χαρακτήρες της σειράς Χάρι Πότερ
Λούντβιχ Ρεξ
Ο Λούντβιχ Ρεξ (γερμανικά: Ludwig Rex, 1 Ιανουαρίου 1888 – 29 Σεπτεμβρίου 1979) ήταν Γερμανός ηθοποιός της βουβής εποχής. Εμφανίστηκε σε 55 ταινίες μεταξύ του 1918 και του 1927.
Γεννήθηκε στο Βερολίνο, Γερμανία και πέθανε στο Λονδίνο, Αγγλία.
Παραπομπές
Κατηγορία:Γερμανοί άνδρες ηθοποιοί κινηματογράφου Κατηγορία:Γερμανοί άνδρες ηθοποιοί βωβών ταινιών
McDonald's Championship 1997
Το διεθνές τουρνουά μπάσκετ  McDonald's Championship του 1997 διεξήχθη στο Παλαί ντε Μπερσί στο Παρίσι στη Γαλλία. Από ελληνικής πλευράς συμμετείχε ο Ολυμπιακός που κατέκτησε τη 2η θέση της διοργάνωσης. Πρωταθλητές αναδείχθηκαν οι Σικάγο Μπουλς του Μάικλ Τζόρνταν ως εκπρόσωποι του NBA.
Εξωτερικοί σύνδεσμοι
Κατηγορία:Διεθνείς διασυλλογικές διοργανώσεις καλαθοσφαίρισης
Ακ-Αλτίν
Το Ακ-Αλτίν είναι μια πόλη στο βόρειο Τουρκμενιστάν κοντά στα σύνορα με το Ουζμπεκιστάν. Βρίσκεται στην περιφέρεια Ντασογούζ.
Εξωτερικοί σύνδεσμοι
Κατηγορία:Πόλεις του Τουρκμενιστάν
Nebraska (ταινία)
Το Nebraska είναι αμερικανική δραματική κωμωδία παραγωγής 2013. Την ταινία σκηνοθέτησε ο Αλεξάντερ Πέιν και το σενάριο έγραψε ο Μπομπ Νέλσον. Ένας ηλικιωμένος και ιδιότροπος πατέρας ταξιδεύει από τη Μοντάνα στη Νεμπράσκα μαζί με τον αποξενωμένο γιο του, προκειμένου να διεκδικήσει ένα πολλών εκατομμυρίων λαχείο. Πρωταγωνιστούν οι Μπρους Ντερν, Γουίλ Φόρτε, Τζουν Σκουίμπ, Στέισι Κιτς και Μπομπ Όντενκιρκ.
Η ταινία ήταν υποψήφια για το Χρυσό Φοίνικα στο 66ο Φεστιβάλ Καννών και κέρδισε το βραβείο Καλύτερου Ηθοποιού για την ερμηνεία του Ντερν. Κυκλοφόρησε στους κινηματογράφους στις 15 Νοεμβρίου 2013 και απέσπασε θετικά σχόλια από τους κριτικούς. Έλαβε έξι υποψηφιότητες για Όσκαρ, μεταξύ των οποίων για Καλύτερη Ταινία, Σκηνοθεσία και Α' Ανδρικού Ρόλου για την ερμηνεία του Ντερν και πέντε υποψηφιότητες για Χρυσή Σφαίρα.
Πλοκή
Ένας φτωχός γηραιός άντρας, ο Γούντι Γκραντ, ζει στη Μοντάνα, αλλά δραπετεύει συχνά στη μακρινή Νεμπράσκα για να συλλέξει τα χρήματα ενός λαχνού, που νομίζει ότι έχει κερδίσει. Αναστατωμένοι από τη συνεχώς αυξανόμενη παραφροσύνη του, η οικογένεια του συζητάει το ενδεχόμενο να τον κλείσει σε κλινική, μέχρι που ο ένας από τους δύο γιους του, ο Ντέιβιντ, προσφέρεται να τον πάρει με αυτοκίνητο, όσο μάταιο κι αν είναι κάτι τέτοιο. Κατά τη διαδρομή, ο πατέρας τραυματίζεται και οι δυο τους πρέπει να την βγάλουν σε μια μικρή πόλη της Νεμπράσκα, τη γενέτειρα του Γούντι. Εκεί και υπό τη στενή επίβλεψη του Ντέιβιντ, ο Γούντι έρχεται ξανά σε επαφή με το μακρινό του παρελθόν.
Σενάριο
Ενώ η ταινία Σχετικά με τον Σμιντ (About Schmidt, 2002) βρισκόταν ακόμα στο στάδιο της παραγωγής, δόθηκε στον Αλεξάντερ Πέιν το σενάριο του Μπομπ Νέλσον από τους παραγωγούς Άλμπερτ Μπέργκερ και Ρον Γιέρξα, ζητώντας του να τους προτείνει ένα σκηνοθέτη. Ο Πέιν ρώτησε αν μπορούσε να το σκηνοθετήσει ο ίδιος αλλά δεν ήθελε η επόμενη ταινία του να είναι πάλι μια ταινία δρόμου, μετά το Πλαγίως (Sideways, 2004), το οποίο βρισκόταν στο στάδιο της προ-παραγωγής. Αποφάσισε να περιμένει να ασχοληθεί με το πρότζεκτ μετά την ολοκλήρωση της ταινίας Οι Απόγονοι (The Descendants, 2011). Το Nebrtaska αποτελεί την πρώτη ταινία στη φιλμογραφία του Πέιν στην οποία δεν συμμετείχε στη συγγραφή του σεναρίου.
Κάστινγκ
Αφού πρώτα διάβασε το σενάριο, ο Πέιν σκέφτηκε τον Μπρους Ντερν για το ρόλο του ηλικιωμένου Γούντι Γκραντ. Καθώς η διαδικασία του κάστινγκ ξεκίνησε, ο Πέιν συναντήθηκε με περισσότερους από 50 ηθοποιούς. Η Paramount ζήτησε ένα μεγάλο σταρ και έτσι οι Τζιν Χάκμαν, Ρόμπερτ Ντε Νίρο, Ρόμπερτ Ντιβάλ, Τζακ Νίκολσον και Ρόμπερτ Φόρστερ θεωρήθηκαν πιθανοί για το ρόλο. Το ρόλο του Ντέιβιντ Γκραντ διεκδίκησαν αρκετοί χολιγουντιανοί σταρ. Ο Μπράιαν Κράνστον έκανε δοκιμαστικό αλλά ο Πέιν θεωρήσε ότι δεν ταίριαζε στο ρόλο. Άλλοι πιθανοί υποψήφιοι για το ρόλο ήταν οι Πολ Ραντ, Κέισι Άφλεκ και Μάθιου Μοντίν. Ο Πέιν τελικά κατέληξε στον κωμικό Γουίλ Φόρτε.
Box office
Με προϋπολογισμό 12.000.000 δολάρια, το Nebraska έκανε άνοιγμα τριημέρου στην 17η θέση με 1,5 εκατομμύριο δολάρια. Οι συνολικές εισπράξεις στο αμερικανικό box office έφτασαν τα 17,6 εκατομμύρια δολάρια, ενώ στον υπόλοιπο κόσμο συγκέντρωσε 10 εκατομμύρια δολάρια. Παγκοσμίως απέφερε συνολικά 27,6 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2013 Κατηγορία:Ταινίες παραγωγής Paramount Pictures Κατηγορία:Ταινίες σχετικά με δυσλειτουργικές οικογένειες Κατηγορία:Αγγλόφωνες ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες δρόμου Κατηγορία:Αμερικανικές ασπρόμαυρες ταινίες Κατηγορία:Αμερικανικές δραματικές περιπετειώδεις ταινίες Κατηγορία:Ταινίες γυρισμένες στη Μοντάνα Κατηγορία:Ταινίες γυρισμένες στη Νεμπράσκα Κατηγορία:Ταινίες γυρισμένες στη Νότια Ντακότα Κατηγορία:Ταινίες γυρισμένες στο Ουαϊόμινγκ Κατηγορία:Ταινίες παραγωγής FilmNation Entertainment
Κάτω Βασιλική Αιτωλοακαρνανίας
Η Κάτω Βασιλική είναι ένα παραθαλάσσιο χωριό και τουριστικό θέρετρο της Αιτωλοακαρνανίας στην δυτική Στερεά Ελλάδα.
Γεωγραφία - Ιστορία
Η Κάτω Βασιλική βρίσκεται στη βορεινή ακτή του Πατραϊκού κόλπου κάτω από τον ορεινό όγκο του «Ιερού Όρους της Αιτωλίας», της Βαράσοβας. Ανατολικά του χωριού βρίσκεται ο δίδυμος ορεινός όγκος με την ονομασία Κλόκοβα (ή Παλιοβούνα).
Η περιοχή κατοικήθηκε ήδη από τα προϊστορικά χρόνια. Στον λόφο της Αγίας Τριάδας ανατολικά του σημερινού χωριού, υπήρχε πιθανόν η αρχαία πόλη Χάλκεια ή Χαλκίς, η οποία σύμφωνα με τον Όμηρο συμμετέχει στον Τρωικό Πόλεμο με άλλες τέσσερις Αιτωλικές πόλεις.
Διοικητικά - Πληθυσμιακά
Σύμφωνα με το Σχέδιο «Καποδίστριας» ανήκε στο Δήμο Χάλκειας, ενώ από το 2011 και με το Πρόγραμμα «Καλλικράτης» μαζί με τον οικισμό Πέραμα αποτελούν την Τοπική Κοινότητα Βασιλικής της Δημοτικής Ενότητας Χαλκείας όπου ανήκει στο Δήμο Ναυπακτίας. Σύμφωνα με την Απογραφή του 2011 έχει πληθυσμό 252 κατοίκους. Κατά την Απογραφή του 2001 είχε 261 μόνιμους κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας
Σωτηρία Βασιλακοπούλου
Η Σωτηρία Βασιλακοπούλου ήταν φοιτήτρια της Παντείου και μέλος της ΚΝΕ η οποία έχασε τη ζωή της στην πύλη του Εργοστασίου της ΕΤΜΑ στις 28 Ιουλίου 1980. Εκείνη την μέρα μέλη της ΚΝΕ μοίραζαν προκηρύξεις στους εργάτες του εργοστασίου καλώντας σε κινητοποιήσεις. Για να αποφύγουν κάτι τέτοιο οι υπεύθυνοι του εργοστασίου επιβίβασαν τους εργάτες που σχόλασαν σε λεωφορεία εντός του προαυλίου του εργοστασίου. Τα λεωφορεία ύστερα από την επιβίβαση των εργατών ανέπτυξαν ταχύτητα και κινήθηκαν προς την πύλη όπου τα μέλη της ΚΝΕ προσπαθούσαν να μοιράσουν τις προκηρύξεις αποφεύγοντας τα λεωφορεία. Η Σωτηρία Βασιλακοπούλου παρασύρθηκε από ένα από αυτά αφήνοντας την τελευταία της πνοή.
Παραπομπές
Κατηγορία:Έλληνες συνδικαλιστές
Beyond Magnetic
Το Beyond Magnetic είναι ΕΡ σινγκλ του χέβι μέταλ συγκροτήματος Metallica, το οποίο κυκλοφόρησε στις 13 Δεκεμβρίου του 2011 από την "Warner Bros.".
Σκοπός της κυκλοφορίας ήταν να συμπέσει με τις συναυλίες για τον εορτασμό των τριάντα χρόνων του συγκροτήματος. Τα τέσσερα κομμάτια του ΕΡ ηχογραφήθηκαν για τον δίσκο "Death Magnetic" αλλά έμειναν εκτός λόγω χωρητικότητας του CD.
Τραγούδια
1. Hate Train (Hetfield, Hammett, Ulrich, Trujillo) - 6:59
2. Just a Bullet Away (Hetfield, Hammett, Ulrich, Trujillo) - 7:11
3. Hell and Back (Hetfield, Hammett, Ulrich, Trujillo) - 6:57
4. Rebel of Babylon (Hetfield, Hammett, Ulrich, Trujillo) - 8:01
Θέσεις τσαρτ
Beyond Magnetic (άλμπουμ)
Επίσημη κυκλοφορία: 13 Δεκεμβρίου 2011
Τα μέλη του συγκροτήματος
Το Beyond Magnetic ηχογραφήθηκε από τους εξής μουσικούς:
Τζέιμς Χέτφιλντ - κιθάρα, φωνητικά
Κερκ Χάμμετ - κιθάρα
Ρόμπερτ Τρουτζίλο - μπάσο
Λαρς Ούλριχ - τύμπανα
Πηγές
Κατηγορία:EPs των Metallica
Βησιγότθοι
right|thumb|300px|Μετακινήσεις των Βησιγότθων κατά των 4ο και 5ο αιώνα μ.Χ. thumb|right|Το βησιγοτθικό βασίλειο το 500 μ.Χ. περίπου. Οι Βησιγότθοι ήταν ο δυτικός κλάδος των νομαδικών γερμανικών φύλων που αναφέρονται συλλογικά ως Γότθοι. Αυτές οι φυλές άκμασαν και εξαπλώθηκαν τα τελευταία χρόνια της Ρωμαϊκής Αυτοκρατορίας, κατά την Ύστερη Αρχαιότητα, η οποία είναι γνωστή και ως περίοδος των Μεγάλων Μεταναστεύσεων. Οι Βησιγότθοι προήλθαν από προγενέστερες γοτθικές ομάδες που εισέβαλαν στη Ρωμαϊκή Αυτοκρατορία ξεκινώντας το 376 και νικώντας τους Ρωμαίους στη μάχη της Αδριανούπολης, το 378.
Το βασίλειο των Βησιγότθων
Μετά τον θάνατο του Αλάριχου Α', εγκαταστάθηκαν στη νότια Γαλατία και χρησιμοποιήθηκαν ως μισθοφόροι από τους Ρωμαίους. Σύντομα όμως επαναστάτησαν και δημιούργησαν το δικό τους βασίλειο, με πρωτεύουσα την Τουλούζη. Σταδιακά επεκτάθηκαν στην Ιβηρική χερσόνησο εκτοπίζοντας τους Βανδάλους και τους Αλανούς. Ταυτόχρονα, όμως, τερματίστηκε η κυριαρχία τους στη νότια Γαλατία το 507, καθώς εκδιώχθηκαν από τους Φράγκους, υπό τον Κλόβι/Χλωδοβίκο) Α'. Έτσι το βησιγοτθικό βασίλειο, γνωστό και ως Βασίλειο του Τολέδου, περιορίστηκε στην Ιβηρική (σημερινή Ισπανία και Πορτογαλία), με εξαίρεση το Βασίλειο των Σουηβών της Γαλικίας, στα βορειοδυτικά και τη βυζαντινή (ρωμαϊκή) επαρχία της Σπανίας, στα νότια. Το 711 και 712 οι Βησιγότθοι ηττήθηκαν από τους προελαύνοντες Άραβες και Βέρβερους και ολόκληρη η περιοχή που έλεγχαν τέθηκε σύντομα υπό τον έλεγχο του Χαλιφάτου των Ομαγιαδών.
Νικόλαος Σμόλενιτς
Ο Νικόλαος Σμόλενιτς ή Σμόλεντζ (1839 - 1919) ήταν Έλληνας στρατιωτικός και πολιτικός.
Γιος του Λεωνίδα Σμόλεντς και μεγαλύτερος αδελφός του Κωνσταντίνου Σμολένσκη. Σπούδασε στη Σχολή Ευελπίδων και συνέχισε στρατιωτικές σπουδές στο εξωτερικό. Επανερχόμενος κατατάχθηκε στο πυροβολικό ως αξιωματικός. Αν και δεν συμμετείχε σε πολεμικές επιχειρήσεις γρήγορα ανήλθε στη στρατιωτική ιεραρχία φθάνοντας στο βαθμό του υποστράτηγου.
Το 1862 συμμετείχε στη συνωμοσία κατά του Όθωνα και αργότερα εξ αυτού ορμώμενος αναμείχθηκε στη πολιτική όπου τελικά εκλέχθηκε το 1895 Βουλευτής Αίγινας. Το ίδιο έτος, επί Κυβερνήσεως Θ. Δηλιγιάννη, ανέλαβε το Υπουργείο των Στρατιωτικών, από τη θέση την οποία και παραιτήθηκε δύο χρόνια μετά διαφωνώντας σε αποστολή στρατού στη Κρήτη.
Σμόλενιτς Σ Σμόλενιτς
Αραγκάτς
thumb|255px|Άποψη του Αραγκάτς Το Αραγκάτς (αρμενικά: Արագած) είναι σύνθετο ηφαίστειο στην Αρμενία. Με ύψος 4.095 μέτρα είναι ένα από τα ψηλότερα σημεία στο Αρμενικό οροπέδιο και το ψηλότερο σημείο της σύγχρονης Αρμενίας. Το ηφαίστειο ήταν ενεργό κατά το Πλειστόκαινο, ενώ σήμερα καλύπτεται από παγετώνες. Πετρογλυφικά έχουν ανακαλυφθεί γύρω από το ηφαίστειο.
Ετυμολογία
Σύμφωνα με την αρμενική παράδοση, η ονομασία Αραγκάτς προέρχεται από τις λέξεις Արա Αρα + գահ γκας, οι οποίες μεταφράζονται ως «ο θρόνος του Άρα». Ο Άρα ήταν ένας θρυλικός ήρωας, γνωστός ως Άρα ο Ωραίος. Στα τουρκικά το βουνό αναφέρεται ως Alagöz (Αλαγκιόζ). Η τουρκική ονομασία χρησιμοποιήθηκε από ευρωπαϊκές, ρωσικές και σοβιετικές πηγές. Μια παραφθορά της λέξης, το Αλαγκιάζ (Ալագյազ), έχει χρησιμοποιηθεί από τους Αρμένιους  και εξακολουθεί να χρησιμοποιείται στον ανεπίσημο λόγο.
Γεωγραφία
thumb|255px|Άποψη του Αραγκάτς Το Αραγκάτς βρίσκεται περίπου 40 χιλιόμετρα βορειοδυτικά από το Ερεβάν. Η περιοχή που βρίσκεται το ηφαίστειο, στο βόρειο τμήμα του αρμενικού οροπεδίου, ένα έντονα παραμορφωμένο τμήμα της ζώνης Άλπεων-Ιμαλαΐων. Είναι ένα μεγάλο ηφαίστειο με πολυάριθμες ρωγμές και κώνους. Οι πιο πρόσφατες ροές λάβας που κατέρχονται τις πλαγιές του χρονολογούνται από το μέσο Πλειστόκαινο μέχρι το 3000 ΠΚΕ. Μια αλυσίδα κώνων μήκους 13 χιλιομέτρων διαπερνούν τον κρατήρα στην κορυφή. Οι κώνοι αυτοί θεωρούνται οι πηγές προσφάτων ροών λάβας και λαχάρ κατά το Ολόκαινο. Η λεγόμενη και ηφαιστειακή επαρχία του Αραγκάτς έχει έκταση περίπου 5.000 τετραγωνικά χιλιόμετρα και περιλαμβάνει πέρα από τον σύνθετο κώνο του Αραγκάτς, ο οποίος βρίσκεται σε μια ασπιδοειδή δομή διαμέτρου περίπου 45 χιλιομέτρων η οποία διαθέτει πολλές πλευρικές ρωγμές, διάσπαρτους κώνους κίσσηρης σε γειτονικά ηφαιστειακά οροπέδια και το γειτονικό στρωματοηφαίστειο Αραϊλέρ. Το ίδιο το Αραγκάτς, ύψους 4.090 μέτρων, είναι ένα από τα μεγαλύτερα ηφαίστεια στην περιοχή.
Παγετώνες
Παρατηρήσεις λίγο μετά τον Β΄ΠΠ έδειξαν την παρουσία παλαιωμένου χιονιού στα χείλη του κρατήρα, καθώς και παγετώνες και μάζες υλικών τα οποία είχαν μεταφερθεί από παγετώνες. Σε ανάλυση του 1896 υπολογίζεται ότι οι παγετώνες κάλυπταν έκταση περίπου 5,5 χλμ², αλλά από τότε έχουν υποχωρήσει με ταχείς ρυθμούς, λόγω των μειωμένων χιονοπτώσεων και της αύξησης της θερμοκρασίας. Πλέον δεν υπάρχουν μονίμως καλυμμένες με χιόνι εκτάσεις στην Αρμενία, αν και ο Νταβογιάν το 1971 ανέφερε την ύπαρξη μικρών παγετώνων στο βουνό. Σήμερα το υψόμετρο του μονίμως παγωμένου χιονιού είναι περίπου στα 4.000 μέτρα, ενώ κατά το παρελθόν, σύμφωνα με ίχνη που άφησαν οι προϊστορικοί παγετώνες, οι παγετώνες έφταναν μέχρι σε υψόμετρο 2.600-3.000 μέτρων. Το χιόνι που παραμένει στο Αραγκάτς μέχρι το καλοκαίρι, ακόμη και μέχρι τα τέλη του Αυγούστου σε σημεία όπου έχει συσσωρευθεί από τον αέρα, αποτελεί σημαντική πηγή νερού για άρδευση κατά τη διάρκεια των ξηρών καλοκαιρινών μηνών.
Γεωλογική ιστορία
Το ηφαιστειακό οικοδόμημα δημιουργήθηκε σε 4 διαφορετικές φάσεις. Η πρώτη φάση (πιθανώς πριν από 2,5 εκατομμύρια χρόνια) έλαβε χώρα στον κύριο κρατήρα και παρακείμενες φλέβες και ήταν βασαλτικής ανδεσιτικής σύνθεσης. Σήμερα έχει διαβρωθεί έντονα. Η δεύτερη φάση (0,97-0,89 εκατομ. χρόνια πριν) περιλάμβανε τη κύρια φλέβα και παρακείμενες δομές και παρήγαγε λάβα βασαλτικής ανδεσιτικής σύστασης με ιγνιμβρίτες και πυροκλαστικά πετρώματα, ενώ τόφφοι και ροές λάβας προήλθαν από δορυφορικά κέντρα. Ήταν η πιο ογκώδης φάση. Στη τρίτη φάση (0,74-0,68 εκ. χρόνια πριν) το ηφαίστειο παρήγαγε λάβα παρόμοιας σύστασης, αλλά η δραστηριότητα περιορίστηκε στη λεκάνη του ποταμού Μαντάς. Στο τέταρτο στάδιο (0,56-0,45 εκατομ. χρόνια πριν) οι ροές λάβας ήταν μαφικής σύστασης και προήλθαν από παρασιτικούς κώνους στο νότιο τμήμα του ηφαιστείου.
Τέχνη των βράχων
Πολυάριθμες εγχαράξεις έχουν βρεθεί γύρω από το ηφαίστειο, συμπεριλαμβανομένων βραχογραφιών που απεικονίζουν ζώα και ανθρωπόμορφες φιγούρες στην κοιλάδα του Κασάγ, πιθανώς από το πρώιμο Ολόκαινο, και στο Αγαβνατούν, στις νότιες πλαγιές του βουνού έχουν βρεθεί πετρογλυφικά που απεικονίζουν ζώα και δημιουργήθηκαν πιθανότατα την 4η με 1η χιλιετία π.Χ.
Παραπομπές
Κατηγορία:Βουνά της Αρμενίας κατηγορία:Ηφαίστεια της Ασίας
Πανελλήνιο πρωτάθλημα κλειστού στίβου γυναικών 2002
Το 17ο Πανελλήνιο πρωτάθλημα κλειστού στίβου γυναικών 2002 διοργανώθηκε στις 16 & 17 Φεβρουαρίου στο Στάδιο Ειρήνης και Φιλίας μαζί με τo αντίστοιχo των ανδρών, ενώ τα πρωταθλήματα εφήβων και νεανίδων έγιναν ξεχωριστά. Στο ίδιο στάδιο έγινε το πρωτάθλημα συνθέτων αγωνισμάτων στις 9 & 10 Φεβρουαρίου. Πρωταθλητής σύλλογος αναδείχθηκε για για άλλη μια φορά ο Πανελλήνιος Γ.Σ.
Ήταν το τελευταίο πρωτάθλημα που έγινε στο ΣΕΦ για πολλά χρόνια. Την επόμενη χρονιά δεν διεξήχθη πρωτάθλημα κλειστού στίβου, μιας και το Στάδιο ετοιμαζόταν για τους Ολυμπιακούς Αγώνες του 2004 και δεν υπήρχε άλλο στάδιο κλειστού στην Ελλάδα. Από το 2004 οι αγώνες μεταφέρθηκαν στο νέο Κλειστό Γυμναστήριο Παιανίας.
Πηγές
Κλειστου στιβου γυναικων Κατηγορία:Στίβος το 2002 Κατηγορία:Διοργανώσεις στίβου στον Πειραιά
Δυναμική αποστολή (υπολογιστές)
Στην επιστήμη των υπολογιστών και συγκεκριμένα στο αντικειμενοστρεφή προγραμματισμό η δυναμική αποστολή (Αγγλικά: Dynamic dispatch) είναι μια διαδικασία κατά την υλοποίηση μιας πολυμορφικής ενέργειας (μεθόδου ή συνάρτησης) που καλείται κατά τον χρόνο εκτέλεσης. Η δυναμική αποστολή έχει διαφορά με την στατική αποστολή (αγγλικά: static dispatch) η οποία υλοποιεί μια πολυμορφική ενέργεια κατά την διάρκεια της μεταγλώττισης του κώδικα. Ο στόχος της δυναμικής αποστολής είναι η υποστήριξη περιπτώσεων όπου η πολυμορφική ενέργεια δεν μπορεί να καθοριστεί κατά την διάρκεια του χρόνου μεταγλώττισης αλλά εξαρτάται από τις συνθήκες και τις παραμέτρους που καθορίζονται στον χρόνο εκτέλεσης.
Γενικά ο όρος δέσμευση ή σύνδεση (Αγγλικά: binding) αναφέρεται στον τρόπο που γίνεται η κλήση μιας μεθόδου και του συσχετισμού με τον κώδικά της. Κατά τον μηχανισμό καθυστερημένης δέσμευσης (Αγγλικά: late binding) ο κώδικας της μεθόδου συσχετίζεται κατά την εκτέλεση του κώδικα (Αγγλικά: runtime). Στην Java χρησιμοποιείται για κάθε κλήση μεθόδων ως προεπιλογή ο μηχανικός καθυστερημένης δέσμευσης με εξαίρεση τις private, final και static μεθόδους. Στην C++ χρησιμοποιείται η τεχνική πρώιμης δέσμευσης (Αγγλικά: early binding) όπου ο κώδικας της μεθόδου συσχετίζεται κατά την μεταγλώττιση του κώδικα (Αγγλικά: compile time). Στην C++ χρησιμοποιείται ως προεπιλογή η στατική αποστολή (Αγγλικά: static dispatch) και η δυναμική αποστολή γίνεται όταν ορίζουμε μια μέθοδο ως  και για να υλοποιηθεί η δυναμική αποστολής ένας πίνακας συσχέτισης υπερβατικών συναρτήσεων (Αγγλικά: virtual method table).
Java
Στο παρακάτω παράδειγμα στην γλώσσα προγραμματισμού Java έχουμε ένα παράδειγμα δυναμικής αποστολής με δύο κλάσεις όπου έχουν την ίδια συνάρτηση  και η μια κληρονομεί την άλλη (η κλάση "Paidi" επεκτείνει την κλάση "Pateras"). Η επιλογή της κλήσης  επιλέγεται στο χρόνο εκτέλεσης μέσω της δυναμικής αποστολής :
C++
Στο παρακάτω παράδειγμα στην γλώσσα προγραμματισμού C++ έχουμε το αντίστοιχο παράδειγμα δυναμικής αποστολής όπως στην Java παραπάνω. Η συνάρτηση  στην κλάση   έχει οριστεί ως υπερβατική συνάρτηση (Αγγλικά: virtual function). Η επιλογή της κλήσης  επιλέγεται στο χρόνο εκτέλεσης μέσω της δυναμικής αποστολής :
Παραπομπές
Κατηγορία:Αντικειμενοστρεφείς γλώσσες προγραμματισμού
Α.Ο. Εθνικός Νέου Αγιονερίου
Ο '''Α.Ο. Εθνικός Νέου Αγιονερίου''' είναι αθλητικό σωματείο που δραστηριοποιείται στο άθλημα του ποδοσφαίρου. Ιδρύθηκε το 1973 και εδρεύει στο Νέο Αγιονέρι του νομού Κιλκίς στην Ελλάδα. Η ομάδα διεξάγει τους εντός έδρας αγώνες της στο Δημοτικό Γηπεδο Νέου Αγιονερίου χωρητικότητας 500 θεατών. 'Εχει αναδιχθεί 3 φορές Πρωταθλητης Ε.Π.Σ Κιλκίς (2001,2009,2011) και 3 φορές Κυπελλούχος(2000,2010,2016).
Έμβλημα
Το έμβλημα του Εθνικού Νέου Αγιονερίου έχει εξελιχθεί με το πέρασμα του χρόνου.
Εξωτερικοί σύνδεσμοι
Κατηγορία:Αθλητικοί σύλλογοι Κιλκίς Κατηγορία:Ιδρύσεις αθλητικών συλλόγων το 1961 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1961
Κανούχα
right|thumb|350px|Λεπτομέρεια από Τα 4 επιτεύγματα, του [[Κανό Ειτόκου ]]
Η Σχολή Κανούχα ή Σχολή Κανό (ιαπωνικά: 狩野派) είναι μία από τις πιο σημαντικές σχολές ζωγραφικής της Ιαπωνίας.
Τεχνοτροπία
Οι περισσότερες σχολές της εποχής ειδικευόταν είτε στην μορφή των φιγούρων είτε στα χρωματικά μέσα. Η σχολή Κανό κατάφερε να διακριθεί και στα δύο.
Οι ζωγράφοι του Κανό εργαζόταν συχνά σε μεγάλης κλίμακας έργα, αντλώντας τη θεματολογία τους από τα πουλιά, φυτά, το νερό και τα ζώα. Συχνά ζωγράφιζαν παραδοσιακές πόρτες και κάλυπταν το φόντο με φύλλα χρυσού. Κάποια από τα πιο αντιπροσωπευτικά τους έργα βρίσκονται στο Κάστρο του Νιζό στο Κυότο. Η σχολή ήταν επίσης γνωστή για τα μονόχρωμες παραστάσεις τοπίων με μελάνη σε χαρτί.
Οι ζωγράφοι του Κανό συνέθεταν πολύ επίπεδους πίνακες αλλά εξισορροπούσαν το τελικό αισθητικό αποτέλεσμα με την αψεγάδιαστη απεικόνιση λεπτομερειών ζώων και άλλων θεμάτων των έργων τους. Η χρήση αρνητικού χώρου που υπαινίσσεται την απόσταση και οι απεικονίσεις των σύννεφων, της θάλασσας και του ουρανού είναι δάνεια από την κινέζικη ζωγραφική και χρησιμοποιήθηκαν με αξιόλογα αποτελέσματα από τους καλλιτέχνες Κανό.
Πολύ ενδιαφέρουσα είναι επίσης η χρήση αδρών γραμμών στους πίνακες και η αντίθεση των μονόχρωμων παραστάσεων με τις επιχρυσωμένες απεικονίσεις των ζωγράφων σε χάρτινους τοίχους και άλλες επιφάνειες.
Αντιπρόσωποι της σχολής Κανό
right|thumb|350px|Η άφιξη του Δυτικού πλοίου από τον [[Κανό Ναιζεν (1570–1616).]]
Εξωτερικοί σύνδεσμοι
Κατηγορία:Τέχνες στην Ιαπωνία Κατηγορία:Καλλιτεχνικά ρεύματα
Α.Σ. Ρούβας
Ο Αθλητικός Σύλλογος Ρούβας Γέργερης, εν συντομία '''Α.Σ. Ρούβας Γέργερης''', είναι ποδοσφαιρικό σωματείο του οικισμού Γεργέρη, του πρώην Δήμου Ρούβα και νυν Δήμου Γόρτυνας, του Νομού Ηρακλείου και ιδρύθηκε στις 3 Δεκεμβρίου του 1961.
Έδρα της ομάδας είναι το Δημοτικό Στάδιο – Αθλητικό Κέντρο Γέργερης χωρητικότητας 600 ατόμων καθήμενων.
Ιστορία
Ο σύλλογος ιδρύθηκε το 1961 ως «Α.Ο. Ρούβας» και έδινε μόνο φιλικούς αγώνες λόγω κυρίως έλλειψης γηπέδου. Το 1968 η δικτατορία ανέστειλε τη λειτουργία του συλλόγου, χαρακτηρίζοντάς τον «ανενεργό», καθώς δε συμμετείχε σε επίσημα πρωταθλήματα. Κάτι ανάλογο συνέβη και από το 1974 ως το 1985, η ομάδα ήταν εντελως ερασιτεχνική , παίζοντας μόνο φιλικούς αγώνες. Το 1985 γίνεται η επανίδρυση του συλλόγου και συμμετέχει για πρώτη φορά στο πρωτάθλημα της Ε.Π.Σ. Ηρακλείου.Τη διετία 1992-1994 επίσης δε συμμετείχε σε κανένα πρωτάθλημα αλλα από το 1994 και μετά είχε μια συνεχή ανοδική πορεία.
Στη Φούτμπολ Λιγκ 2 αγωνίστηκε από το 2011-12 μέχρι το 2013-14 που υποβιβάστηκε από την Γ΄ Εθνική Ερασιτεχνική, όπως μετονομάστηκε η κατηγορία, κι επέστρεψε απευθείας στο πρωτάθλημα της Ε.Π.Σ. Ηρακλείου, διότι η Δ' Εθνική είχε καταργηθεί, ενώ παράλληλα διαλύθηκε και η ΠΑΕ. Την περίοδο 2014-2015 αναδείχθηκε πρωταθλητής της Α' ΕΠΣΗ και προκρίθηκε στο Πρωτάθλημα πρωταθλητιών ΕΠΣ, όπου τερμάτισε στη 2η θέση του 14ου ομίλου, χωρίς να καταφέρει να προβιβαστεί στη Γ' Εθνική.
Διαχρονική Πορεία
Η πορεία του συλλόγου απο το 1985 και μετά.
Παραπομπές -Πηγή
Κατηγορία:Αθλητικοί σύλλογοι Ηρακλείου Κατηγορία:Ιδρύσεις αθλητικών συλλόγων το 1961 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1961
Α.Π.Σ. Ποντιακός Νέας Σάντας
Ο Αθλητικός Ποδοσφαιρικός Σύλλογος Ποντιακός Νέας Σάντας είναι αθλητικό σωματείο που δραστηριοποιείται στο άθλημα του ποδοσφαίρου. Ιδρύθηκε 21/03/1928 και εδρεύει στη Νέα Σάντα του νομού Κιλκίς στην Ελλάδα. Η ομάδα διεξάγει τους εντός έδρας αγώνες της στο γήπεδο Ποντιακού Νέας Σάντας.
Ιστορία
Ιδρύθηκε αρχικά το 1926 από Σανταίους πρόσφυγες της Σάντας του Πόντου, με την επωνυμία «Αβέρωφ». Δύο χρόνια αργότερα, το 1928 πήρε την ονομασία «Α.Π.Σ. Ποντιακός Νέας Σάντας».
Σάο Γκονσάλο
Το Σάο Γκονσάλο είναι βραζιλιάνικος δήμος και πόλη στην πολιτεία του Ρίο ντε Τζανέιρο, στην νότια Βραζιλία. Το 2009 είχε 1,010,212 κατοίκους, κάνοντας την την δεύτερη πολυπληθέστερη πόλη στην πολιτεία, μετά το Ρίο ντε Τζανέιρο.
Δημογραφικά
Το Σάο Γκονσάλο έχει υψηλό δείκτη πληθυσμιακής ανάπτυξης. Η πόλη έχει εκτιμώμενο πληθυσμό 1.049.826 (εκτίμηση 2017).
Κλίμα
Το είδος του κλίματος του Σάο Γκονσάλο είναι το τροπικό του Ατλαντικού, με βροχερά καλοκαίρια και σχετικά ξηρούς χειμώνες. Οι θερμοκρασίες ποικίλλουν καθ 'όλη τη διάρκεια του έτους και μπορούν να έχουν μέγιστο έως 40 °C το καλοκαίρι και ελάχιστο κοντά στους 10 °C κατά τη διάρκεια του χειμώνα. Γενικά, οι θερμοκρασίες κυμαίνονται μεταξύ 25 έως 35 °C και τουλάχιστον 14 έως 24 °C. Αλλά για το μεγαλύτερο μέρος του έτους, δηλαδή από το Μάιο έως τον Οκτώβριο, η θερμοκρασία είναι πιο ήπια επειδή το κλίμα είναι ξηρότερο και λιγότερο καυτό.
Τραπέζιο
Στην ευκλείδεια γεωμετρία, τραπέζιο είναι το κυρτό τετράπλευρο που έχει δύο πλευρές παράλληλες. Οι παράλληλες αυτές πλευρές λέγονται βάσεις και η απόστασή τους ύψος του τραπεζίου. Τέλος το ευθύγραμμο τμήμα που ενώνει τα μέσα των μη παράλληλων πλευρών του λέγεται διάμεσος του τραπεζίου· πρόκειται για το τμήμα της μεσοπαράλληλης των βάσεων που αποκόπτουν οι μη παράλληλες πλευρές.
Ειδική περίπτωση τραπεζίου είναι το παραλληλόγραμμο, το ισοσκελές τραπέζιο και το ορθογώνιο τραπέζιο.
Ιδιότητες
thumbnail|left|Η διάμεσος ενός τραπεζίου είναι παράλληλη προς τις βάσεις του και ίση με το ημιάθροισμά τους.|250px
Απόδειξη: Έστω ένα τραπέζιο με βάσεις \mathrm{AB},  και  η διαγώνιος. Από το μέσο της  φέρνουμε ευθεία \epsilon παράλληλη προς την. Στο τρίγωνο, η \epsilon διέρχεται από το μέσο της πλευράς και είναι παράλληλη στην πλευρά , άρα περνάει από το μέσο της τρίτης πλευράς , ας το πούμε \mathrm{E}, και έτσι τα ,  είναι ίσα και παράλληλα. Όμοια, στο τρίγωνο το \mathrm{E} είναι μέσο της  και η  παράλληλη στην \mathrm{AB}, άρα το  θα είναι το μέσο της \mathrm{B\Gamma} και έτσι τα,  ειναι ίσα και παράλληλα. Συνεπώς η θα είναι η διάμεσος του τραπεζίου και θα ισχύει
thumbnail|Η διάμεσος τραπεζίου διέρχεται από τα μέσα των διαγωνίων και τους αποκόπτει τμήμα ίσο με την ημιδιαφορά των βάσεων.|250px
Απόδειξη: Για τους ίδιους λόγους όπως στην προηγούμενη ιδιότητα, το \mathrm{Z} είναι το μέσον της. Επομένως, Το \mathrm{EZ} είναι παράλληλο με τις βάσεις ως τμήμα της διαμέσου του τραπεζίου.\square
Εμβαδόν
Το εμβαδόν του τραπεζίου ισούται με το γινόμενο του ημιαθροίσματος των βάσεών του επί το ύψος, δηλαδή Καμιά φορά γράφεται ως
right|thumb|Η διαγώνιος του χωρίζει το τραπέζιο σε δύο τρίγωνα με ίσο ύψος. Απόδειξη: Θα χρησιμοποιήσουμε τον τύπο για το εμβαδόν τριγώνου:
Το εμβαδόν του τραπεζίου ισούται με το άθροισμα των εμβαδών των δύο τριγώνων και : χρησιμοποιώντας ότι. \square
Από τον παρακάτω τύπο για το ύψος του τραπεζίου προκύπτει ο εξής τύπος για το εμβαδόν συναρτήσει των πλευρών: Το εμβαδόν του τραπεζίου επίσης ισούται με το γινόμενο της μίας μη-παράλληλης πλευράς και της απόστασης του μέσου της από την άλλη.
Μετρικές σχέσεις
right|thumb|200px Θεωρούμε την παράλληλη \mathrm{BE} από το \mathrm{B} στο \mathrm{AB}. Επομένως,. Από τον τύπο του Ήρωνα στο τρίγωνο έχουμε ότι όπου, η ημιπερίμετρος του τριγώνου. Αναδιατάσσοντας την παραπάνω παράσταση λαμβάνουμε τους ζητούμενους τύπους.
Από τον νόμο συνημιτόνων στα τρίγωνα και : Συνδυάζοντας αυτές τις δύο σχέσεις και αναδιατάσσοντας, λαμβάνουμε τη ζητούμενη σχέση.
Ανισοτικές σχέσεις
Σε ένα τραπέζιο με παράλληλες τις \mathrm{AB} και, ισχύει ότι: και
Ειδικές περιπτώσεις
right|thumb|Ισοσκελές τραπέζιο με ΑΔ=ΒΓ.
Ισοσκελές τραπέζιο
Ένα τραπέζιο που έχει τις μη-παράλληλες πλευρές του ίσες λέγεται ισοσκελές. Ένα ισοσκελές τραπέζιο είναι εγγράψιμο σε κύκλο. Ειδική περίπτωση περίπτωση είναι το τραπέζιο με τρεις πλευρές ίσες.
left|thumb|Ορθογώνιο τραπέζιο με.
Ορθογώνιο τραπέζιο
Ένα τραπέζιο που έχει τις δύο του γωνίες ορθές λέγεται ορθογώνιο.
right|thumb|Ένα παραλληλόγραμμο.
Παραλληλόγραμμο
Ένα τραπέζιο που έχει όλες τις πλευρές του ανά δύο παράλληλες είναι ένα παραλληλόγραμμο. Από τις ιδιότητες του παραλληλογράμμου προκύπτει ότι είναι και ίσες.
Περιγεγραμμένο τραπέζιο
Ένα τραπέζιο λέγεται περιγεγραμμένο αν υπάρχει κύκλος στον οποίο και οι τέσσερις πλευρές του τραπεζίου εφάπτονται. Δεν είναι όλα τα τραπέζια περιγεγραμμένα.
Τραπεζοειδής αποσύνθεση
Στην υπολογιστική γεωμετρία, η τραπεζοειδής αποσύνθεση χωρίζει έναν χώρο με n αντικείμενα (που αναπαριστούνται από πολύγωνα), σε τραπέζια παίρνοντας τις προβολές των σημείων στον άξονα xx'. Ενώνοντας τα γειτονικά τραπέζια, λαμβάνουμε έναν γράφο που μας επιτρέπει π.χ. να βρίσκουμε μονοπάτια μεταξύ δύο τοποθεσιών στον αρχικό χώρο.
Παραπομπές
Τραπεζιο
Free (άλμπουμ)
Το Free είναι το δεύτερο στούντιο άλμπουμ του βρετανικού ροκ συγκροτήματος Free, το οποίο κυκλοφόρησε το Οκτώβριο του 1969 μέσω της δισκογραφικής εταιρείας "Island Records". Επανεκδόθηκε με δέκα επιπλέον κομμάτια σε μορφή CD, στις 8 Οκτωβρίου 2001 από την "Universal Distribution".
Αυτό ήταν το πρώτο άλμπουμ του συγκροτήματος στο οποίο συνεισέφεραν στη σύνθεση των κομματιών από κοινού ο Πωλ Ρότζερς με τον Άντι Φρέιζερ, με μόλις ένα κομμάτι να δημιουργείται από όλα τα μέλη των Free. Ο Φρέιζερ παρουσίασε εδώ τη χρήση του μπάσου σε μεγάλη ένταση, ώστε να ακούγεται σαν ρυθμική κιθάρα.
Οι κριτικές για το δίσκο υπήρξαν θετικές, με το "AllMusic" να του δίνει τέσσερα αστέρια με άριστα τα πέντε. Παρ' όλα αυτά, το άλμπουμ δε γνώρισε εμπορική επιτυχία, αφού τα σινγκλ "I'll Be Creepin' " και "Broad Daylight" δεν κατάφεραν να μπουν στους καταλόγους επιτυχιών της Βρετανίας ή της Αμερικής, αποτυχία που επανέλαβε και ο δίσκος.
Το εντυπωσιακό εξώφυλλο είναι σχεδιασμένο από τον Ρον Ραφαέλι της "The Visual Thing Inc.", ο οποίος φωτογράφησε ένα μοντέλο το οποίο χτυπούσε αναστρεφόμενο φως. Η εικόνα φαίνεται σαν μία γυναίκα φτιαγμένη από αστέρια να περπατάει με φόντο τον ουρανό.
Τραγούδια
1. I'll Be Creepin'  (Fraser, Rodgers) - 3:27
2. Songs of Yesterday (Fraser, Rodgers) - 3:33
3. Lying in the Sunshine (Fraser, Rodgers) - 3:51
4. Trouble on Double Time (Fraser, Rodgers, Kirke, Kossoff) - 3:23
5. Mouthful of Grass (Fraser, Rodgers) - 3:36
6. Woman (Fraser, Rodgers) - 3:50
7. Free Me (Fraser, Rodgers) - 5:24
8. Broad Daylight (Fraser, Rodgers) - 3:15
9. Mourning Sad Morning (Fraser, Rodgers) - 5:04
Τα μέλη των Free
Το Free ηχογραφήθηκε από τους εξής μουσικούς:
Πηγές
Free
Κατηγορία:Δισκογραφία των Free Κατηγορία:Άλμπουμ του 1969
Βολοντιμίρ Μπιλέτσκι
Ο Βολοντιμίρ Στεφάνοβιτς Μπιλέτσκι (Володимир Стефанович Білецький, γεννηθείς το 1950 στην Ουκρανία) είναι Ουκρανός μεταλλειολόγος μηχανικός, επιστήμονας και ερευνητής στον τομέα της εξόρυξης άνθρακα, εκδότης και πολιτικός επιστήμονας. Έχει δημοσιεύσει πολλά τεχνικά άρθρα σχετικά με το θέμα της μεταλλευτικής. Ήταν ο εμπνευστής και συντάκτης της πρώτης ουκρανικής Εγκυκλοπαίδειας της Μεταλλευτικής.
Βιογραφία
Ο Μπιλέτσκι τελείωσε το λύκειο Βιλνιάνσκ το 1967 και στη συνέχεια σπούδασε στην ηλεκτροτεχνική σχολή του Εθνικού Πανεπιστήμιου Μεταλλευτικής της Ουκρανίας. Μετά την αποφοίτησή του το 1972, εργάστηκε ως μηχανικός στο τμήμα έρευνας της σχολής αυτοματοποίησης των διαδικασιών παρασκευής στο ίδιο πανεπιστήμιο (1974-1975). Το 1975-1976 εργάστηκε ως αρχιμηχανικός στο ανθρακωρυχείο που ανήκε στην Κρατική Εταιρεία Άνθρακα Μακιγίβκα. Στην συνέχεια διετέλεσε βοηθός έρευνας στο ηλεκτρικό τμήμα του Ερευνητικού Ινστιτούτου Μακιγίβκα, στο αντικείμενο της έρευνας για την ασφάλεια στην παραγωγή των ορυχείων (1977-1979). Το 1981 ο Μπιλέτσκι έγινε επικεφαλής ερευνητής στο Εθνικό Τεχνικό Πανεπιστήμιο του Ντόνετσκ.
Το 1986 ο Μπιλέτσκι τελείωσε το μεταπτυχιακό του και το 1994 ολοκλήρωσε το Διδακτορικό του στην Τεχνική Επιστήμη. Το 2004 εξελέγη ακαδημαϊκός από την Ακαδημία Οικονομικών Επιστημών της Ουκρανίας (δημόσια χρηματοδοτούμενο ερευνητικό ίδρυμα μέρος της Εθνικής Ακαδημίας Επιστημών της Ουκρανίας) και το 2005 έγινε αντεπιστέλλον Μέλος του ινστιτούτου.
Από το 2006 ήταν καθηγητής στο τμήμα εμπλουτισμού των μεταλλευμάτων στο Εθνικό Τεχνικό Πανεπιστήμιο του Ντόνετσκ. Το 2012 ο Μπιλέτσκι έγινε Ακαδημαϊκός της Ακαδημίας της Εξόρυξης Επιστημών της Ουκρανίας. Από το 2014 είναι καθηγητής στο Εθνικό Πανεπιστήμιο Γιούρκι Κοντράτιουκ της Πολτάβα. Από το 2017 είναι καθηγητής στο Πολυτεχνικό Πανεπιστήμιο του Χαρκόβου.
Επιστημονική έρευνα και έργα
Ο Μπιλέτσκι ήταν επιστημονικός συντάκτης της Εγκυκλοπαίδειας της Μεταλλευτικής (1998-2013), η οποία συνέβαλε στην δημιουργία εθνικού ενοποιημένου συστήματος ορολογιών της μεταλλευτικής στην Ουκρανία. Επίσης, δώρισε το περιεχόμενο της εγκυκλοπαίδειας στην Βικιπαίδεια για ελεύθερη χρήση, και τα έχει ενσωματώσει σε χιλιάδες άρθρα που καλύπτουν θέματα επιστήμης και τεχνολογίας της μεταλλουργικής στην Ουκρανική Βικιπαίδεια.
Έχει δημοσιεύσει πάνω από 450 επιστημονικές εργασίες, συμπεριλαμβανομένων περισσότερων από 30 βιβλία (μονογραφίες, βιβλία, λεξικά και εγκυκλοπαίδειες). Είναι επίσης ο συγγραφέας πάνω από 200 άρθρων στην λαϊκή επιστήμη και επιστημονικά περιοδικά. Είναι ιδρυτής και αρχισυντάκτης του εθνικού επιστημονικού και ενημερωτικού-αναλυτικού περιοδικού Σχιντ (από το 1995 είναι ακαδημαϊκό περιοδικό για τη φιλοσοφία, την ιστορία και την οικονομία). Είναι ιδρυτής και συνεκδότης του Κήρυκα του Ντόνετσκ της Επιστημονικής Εταιρείας Σεβτσένκο.
Είναι τακτικός αρθρογράφος της Ουκρανικής Βικιπαίδειας και μέχρι το 2015 ο Μπιλέτσκι είχε δημιουργήσει περισσότερα από 17.000 λήμματα και περισσότερες από 199.000 επεξεργασίες στη Βικιπαίδεια.
Ο Μπιλέτσκι είναι ο ιδιοκτήτης πάνω από 60 διπλωμάτων ευρεσιτεχνίας για διάφορες τεχνολογίες επεξεργασίας και μεταφοράς στην Ουκρανία και τη Ρωσία.
Δημόσιες δραστηριότητες
Ο Μπιλέτσκι είναι συνιδρυτής και επικεφαλής του παραρτήματος Ντόνετσκ της Επιστημονικής εταιρείας Σεβτσένκο (1997), του παραρτήματος του Ντόνετσκ του Συλλόγου Ουκραγίνα-Σβιτ (1997), της Περιφερειακής Ένωσης Ουκρανικής Γλώσσας του Ντόνετσκ (1989). Είναι επικεφαλής της έρευνας και επεξεργασίας του Ουκρανικού Κέντρου-Ίδρυμα Πολιτιστικών Μελετών (Ντόνετσκ, Ουκρανία), το οποίο ιδρύθηκε το 1994. Επί του παρόντος, είναι μέλος της Συμβουλευτικής επιτροπής για Ζητήματα Εθνικοτήτων στη Κρατική Διοίκηση του Ντόνετσκ.
Ο Μπιλέτσκι έχει λάβει πολλά βραβεία και παράσημα για τις δραστηριότητές του, συμπεριλαμβανομένου του τάγματος της Αξίας (Τρίτης Κατηγορίας) από τον Πρόεδρο της Ουκρανίας Βίκτορ Γιούστσενκο.
Εξωτερικοί σύνδεσμοι
Κατηγορία:Ουκρανοί επιστήμονες Κατηγορία:Σοβιετικοί στρατιωτικοί Κατηγορία:Βικιπαιδιστές
Βασίλης Δίπλας
Ο Βασίλης Δίπλας ήταν κλέφτης επί Τουρκοκρατίας.
Βιογραφικά στοιχεία
Λίγα είναι γνωστά για την ζωή και την δράση του. Ήταν Σαρακατσάνος στην καταγωγή. Από τους πρώτους που βγήκε στον κλεφτοπόλεμο. Έζησε στα τέλη του 18ου αιώνα και ήταν καπετάνιος στα βουνά της Ακαρνανίας, μαζί με τον Κατσαντώνη, του οποίου ήταν συγγενής και νονός, με τον οποίο συνεργαζόταν και τον εμπιστεύονταν. Ο Δίπλας βοηθούσε συχνά τον Κατσαντώνη να αντιμετωπίσουν τους Αλβανούς. Σε μια επίθεση όμως, οι Αλβανοί υπερίσχυσαν με 1500 άνδρες έναντι των 150 του Κατσαντώνη και του Δίπλα. Οι δύο οπλαρχηγοί είχαν μείνει εγκλωβισμένοι με λίγους μόνον άνδρες. Την στιγμή που οι Αλβανοί πιάσαν τον Κατσαντώνη, ο Δίπλας βγήκε μπροστά και φωνάζοντας «Εγώ είμαι ο Κατσαντώνης μωρέ!» έκανε τους Αλβανούς να αφήσουν τον Κατσαντώνη και να πιάσουν αυτόν. Ενώ ο Κατσαντώνης με αυτήν την ευκαιρία διέφυγε σίγουρη αιχμαλωσία και θάνατο, ο Δίπλας αντιστάθηκε με πείσμα σκοτώνοντας επτά από τους εχθρούς πριν πέσει.
Πηγές
Κατηγορία:Κλέφτες Κατηγορία:Σαρακατσάνοι
Λουξεμβουργιανά κέρματα ευρώ
Τα λουξεμβουργιανά κέρματα ευρώ απεικονίζουν το πορτραίτο του Μεγάλου Δούκα Ερρίκου του Λουξεμβούργου, σε τρία διαφορετικά σχέδια της Yvette Gastauer-Claire. Όλα τα κέρματα φέρουν επίσης το έτος κοπής, τα 12 αστέρια της Ευρωπαϊκής Ένωσης και το όνομα της χώρας στην λουξεμβουργιανή γλώσσα: Lëtzebuerg. Τα κέρματα του Λουξεμβούργου κόβονται στην Ολλανδία.
Αναμνηστικά κέρματα ευρώ
Το Λουξεμβούργο εξέδωσε μέχρι σήμερα τέσσερα αναμνηστικά κέρματα των δύο ευρώ.
Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.
Εξωτερικοί σύνδεσμοι
Κατηγορία:Κέρματα ευρώ ανά χώρα έκδοσης Κατηγορία:Οικονομία του Λουξεμβούργου
Δήμος Αγρινίου (πρόγραμμα Καποδίστριας)
Ο Δήμος Αγρινίου ήταν δήμος του νομού Αιτωλοακαρνανίας που περιλαμβάνει την μεγαλύτερη πόλη του νομού, το Αγρίνιο. Βρίσκεται στο κεντρικό τμήμα του νομού και στο μεγαλύτερο τμήμα του είναι πεδινός. Ο δήμος αποτελούνταν από επτά δημοτικά διαμερίσματα και είχε πληθυσμό 54.253 κατοίκους. Η έκταση του ήταν 162,7 τ.χλμ. Από την 1/1/2011, με τη διοικητική μεταρρύθμιση Καλλικράτης, ο δήμος Αγρινίου συμπεριέλαβε και τους γειτονικούς δήμους κι έχει πλέον έκταση 1.247 τ.χλμ. και πληθυσμό 96.321 κατοίκους.
Εξωτερικοί σύνδεσμοι
Α *
Δήμητρα Παπαδήμα
Η Δήμητρα Παπαδήμα (Αθήνα, 24 Σεπτεμβρίου 1963 - ) είναι Ελληνίδα ηθοποιός και συγγραφέας.
Προσωπική ζωή
Από το 1992 είναι ζευγάρι με τον επίσης ηθοποιό Γιάννη Μποσταντζόγλου και έχουν αποκτήσει μια κόρη, τη Θαλασσινή (γεν. 1995).
Παραπομπές
Κατηγορία:Έλληνες συγγραφείς Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης
Λουντογκόρετς Ραζγκράντ
Η Λουντογκόρετς (βουλγαρικά: Лудогорец) είναι μια βουλγαρική επαγγελματική ποδοσφαιρική ομάδα με έδρα την πόλη Ραζγκράντ που βρίσκεται στα βορειοανατολικά της χώρας. Το ψευδώνυμο της ομάδας είναι Орлите (Αετοί). Η έδρα της ομάδας είναι το γήπεδο Χουβεφάρμα Αρένα 10.422 θέσεων.
Ονομασίες
Ο σύλλογος έχει μετονομαστεί δύο φορές από την ίδρυσή του.
Τίτλοι
Η Λουντογκόρετς Ραζγκράντ έχει κερδίσει 12 συνεχόμενες φορές το Πρωτάθλημα ποδοσφαίρου Βουλγαρίας, 2 φορές το κύπελλο Βουλγαρίας και 5 φορές το Σούπερ Καπ Βουλγαρίας.
Πρωταθλήματα Βουλγαρίας: 12
Κύπελλα Βουλγαρίας: 3
Σούπερ Καπ Βουλγαρίας: 5
Σήμα
Το σήμα της ομάδας άλλαξε το 2016.
Εξωτερικοί σύνδεσμοι
Κατηγορία:Ποδοσφαιρικές ομάδες Βουλγαρίας Κατηγορία:Ιδρύσεις αθλητικών συλλόγων το 1945
Δαμασκηνός Ρουμελιώτης
Ο Μητροπολίτης Μαρωνείας και Κομοτηνής Δαμασκηνός (κατά κόσμον Πέτρος Ρουμελιώτης) ήταν Έλληνας Επίσκοπος και Μητροπολίτης της Ιεράς Μητροπόλεως Μαρωνείας και Κομοτηνής.
Βιογραφικά Στοιχεία
Ο Μητροπολίτης Δαμασκηνός, γεννήθηκε το 1920 στην Οιχαλία Μεσσηνίας. Τελείωσε το Δημοτικό σχολείο στο χωριό του και σε ηλικία 13 ετών μετέβη στην Αθήνα όπου εργάστηκε ως εμποροϋπάλληλος.
Τα δύσκολα χρόνια του δευτέρου παγκοσμίου πολέμου και της γερμανικής κατοχής τον βρίσκουν με την οικογένεια του στην Αθήνα. Τότε συνδέθηκε πνευματικά με τον Μητροπολίτη Μαρώνειας και Κομοτηνής Τιμόθεο.
Για την προσφορά του, στον αγώνα κατά τον Β΄ Παγκόσμιο, τιμήθηκε στο Αργός Ορεστικό στην Πρώτη Σιδηρά Μεραρχία με το μετάλλιο Ανδρείας Εξαίρετων Πράξεων.
Στις 4 Μαρτίου 1951 χειροτονήθηκε Διάκονος στον Ιερό Ναό Αγίων Κωνσταντίνου και Ελένης Γλυφάδος από τον Μητροπολίτη Μεσσηνίας Χρυσόστομο Α΄(Δασκαλάκη). Υπηρέτησε ως αρχιδιάκονος της Μητροπόλεως Μεσσηνίας. Το 1953 εισάγετε στην Θεολογική Σχολή του Πανεπιστημίου Αθηνών από όπου αποφοίτησε το 1958. Εργάσθηκε ως κατηχητής και Ιεροκήρυκας στην Ενορίας του Προφήτου Ηλία Παγκρατίου, στον οποίο την 20η Σεπτεμβριου 1958 χειροτονήθηκε πρεσβύτερος από τον Μητροπολίτη πλέον Μαρωνείας και Κομοτηνής Τιμόθεο, από τον οποίο έλαβε και το οφφίκιο του Αρχιμανδρίτου.
Κατόπιν διορίστηκε Ιεροκήρυκας της Ιεράς Μητροπόλεως Μαρώνειας και Κομοτηνής, θέση που υπηρέτησε επί 16 χρόνια. Κατά την διάρκεια της θητείας του στην θέση αυτή πρόσφερε σημαντικό έργο στην περιοχή. Διετέλεσε διευθυντής του μαθητικού εκκλησιαστικού οικοτροφείου, πρόεδρος των Χριστιανικών Ομίλων Κυριών και Νεανίδων της Ιεράς Μητροπόλεως και γενικός επιθεωρητής της Μητρόπολης. Για το έργο του τιμήθηκε από το Οικουμενικό Πατριαρχείο και από το Πατριαρχείο Ιεροσολύμων με μετάλλια και την Ιερά Σύνοδο της Εκκλησίας της Ελλάδος με εύφημη μνεία.
Την 25η Μαΐου 1974 εξελέγη από την Ιεραρχία της Εκκλησίας της Ελλάδος Μητροπολίτης της Ιεράς Μητροπόλεως Μαρωνείας και Κομοτηνής, η χειροτονία του έλαβε χώρα στον Ιερό Ναό Προφήτου Ηλιού Παγκρατίου υπό του Μητροπολίτου Νέας Ιωνίας και Φιλαδελφείας Τιμοθέου και πλειάδος Αρχιερέων. Η ενθρόνισή του πραγματοποιήθηκε στις 9 Ιουνίου στον Ιερό Μητροπολιτικό ναό Κοιμήσεως της Θεοτόκου Κομοτηνής. Εξέδωσε τρεις ογκώδεις τόμους με πολύτιμα στοιχεία για την εκκλησιαστική, εθνική και κοινωνική προσφορά της Μητροπόλεως κατά την μακρά αρχιερατεία του.
Δαμασκηνος
Ζαν-Μπατίστ βαν Λου
Ο Ζαν-Μπατίστ βαν Λου (γαλλικά: Jean-Baptiste van Loo) (14 Ιανουαρίου 1684 - 19 Δεκεμβρίου 1745) ήταν Γάλλος ζωγράφος μυθολογικών σκηνών και πορτρέτων. Οι γιοι του Λουί-Μισέλ βαν Λου (1707-1771), Φρανσουά βαν Λου (1708-1732) και Σαρλ Αμεντέ Φιλίπ βαν Λου (1719-1795) ήταν διακεκριμένοι ζωγράφοι.
Βιογραφικά στοιχεία
Ο Ζαν-Μπατίστ βαν Λου γεννήθηκε στην Αιξ-αν-Προβάνς, μέλος της γνωστής οικογένειας ζωγράφων βαν Λου με καταγωγή από τις Κάτω Χώρες. Πατέρας του ήταν ο Λουί-Αμπραάμ βαν Λου και παππούς του ο Γιάκομπ βαν Λου. Ο μικρότερος αδελφός του ήταν ο Σαρλ Αντρέ βαν Λου. αριστερά|μικρογραφία|[[Άρτεμις και Ενδυμίων,Λούβρο]] αριστερά|μικρογραφία|250x250εσ|Το μπάνιο της [[Άρτεμις|Άρτεμης, Μουσείο Τέχνης της Τουλόν]] Ο Ζαν-Μπατίστ βαν Λου διδάχθηκε την τέχνη της ζωγραφικής από τον πατέρα του. Από μικρή ηλικία φιλοτέχνησε αρκετές εικόνες για τη διακόσμηση εκκλησιών και δημόσιων κτηρίων στην Αιξ-αν-Προβάνς. Το 1706-1707 εργάστηκε σε παρόμοιες εργασίες στην Τουλόν, όπου μελέτησε τα γλυπτά του Πιερ Πωλ Πυζέ και άρχισε να ζωγραφίζει πορτρέτα. Το 1706 παντρεύτηκε τη Μαργκερίτ Λε Μπρεν, κόρη δικηγόρου από την Τουλόν. Κατά τη διάρκεια της εισβολής στην πόλη των στρατευμάτων του Δούκα της Σαβοΐας το 1707, ο βαν Λου μετανάστευσε και εργάστηκε στη γενέτειρά του. Εκείνη την εποχή τον κάλεσαν στην αυλή του Μονακό όπου ζωγράφισε πολλά πορτρέτα της οικογένειας του Αντώνιου Α΄ του Μονακό. μικρογραφία|250x250εσ|Ο Θρίαμβος της [[Γαλάτεια (Νηρηίδα)|Γαλάτειας (1720), Αγία Πετρούπολη, Μουσείο Ερμιτάζ.]] Το 1712 εγκαταστάθηκε στην Ιταλία, αρχικά στη Γένοβα και μετά στο Τορίνο το 1713, όπου εργάστηκε για τον βασιλιά της Σαρδηνίας Βίκτορα-Αμεδαίο Β΄ και για τον εξάδελφό του πρίγκιπα του Καρινιάνο, ο οποίος έγινε προστάτης του και τον έστειλε στη Ρώμη από το 1714 στο 1718, όπου σπούδασε με δάσκαλο τον Μπενεντέτο Λούτι. Στο Τορίνο ζωγράφισε πορτρέτα του Καρόλου Εμμανουήλ Β΄, δούκα της Σαβοΐας και αρκετά μέλη της αυλής του. Επέστρεψε πίσω στο Παρίσι το 1720, ακριβώς την εποχή της χρεοκοπίας του Τζων Λω που προκάλεσε την οικονομική καταστροφή του ζωγράφου, αναγκάζοντάς τον να περάσει μια μακρά περίοδο ζωγραφίζοντας πορτρέτα. Ο πρίγκιπας του Καρινιάνο τον στέγασε στην παρισινή κατοικία του. Ο ζωγράφος φιλοτέχνησε επίσης μυθολογικές και θρησκευτικές σκηνές, ένα έργο για το Αββαείο του Σαιν-Ζερμαίν-ντε-Πρε και την οροφή αίθουσας στο Παλαί Ρουαγιάλ στο Παρίσι, για τον Αντιβασιλέα. Το 1731 έγινε δεκτός στη Βασιλική Ακαδημία Ζωγραφικής και Γλυπτικής με τον πίνακα Άρτεμις και Ενδυμίων (Μουσείο του Λούβρου). Μεταξύ των πολλών ιστορικών έργων του, συμμετείχε στην αποκατάσταση αιθουσών και έργων του Φραντσέσκο Πριματίτσο στο ανάκτορο του Φονταινεμπλώ.
Το 1737, έφυγε για το Λονδίνο, όπου απέκτησε εξαιρετική φήμη ως προσωπογράφος. Ωστόσο, δεν έμεινε πολύ στην Αγγλία, λόγω προβλημάτων υγείας επέστρεψε στο Παρίσι το 1742.
Πέθανε στη γενέτειρά του στις 19 Δεκεμβρίου 1745. Λέγεται ότι εργαζόταν μέχρι την τελευταία του στιγμή και πέθανε με το πινέλο στο χέρι.
Μεταξύ των μαθητών του ήταν ο Μισέλ-Φρανσουά Νταντρέ-Μπαρντόν, ο Ζαν Σιμεόν Σαρντέν, ο Πιέρ Σαρλ Τρεμολιέρ, ο μικρότερος αδελφός του Σαρλ Αντρέ βαν Λου και οι γιοι του Λουί-Μισέλ βαν Λου και Σαρλ Αμεντέ Φιλίπ βαν Λου.
Εξωτερικοί σύνδεσμοι
Κατηγορία:Γάλλοι ζωγράφοι
Μάκης Δεμίρης
Βιογραφία
Σπούδασε στη δραματική σχολή του Πέλου Κατσέλη και στο Ωδείο Αθηνών και συνεργάστηκε με μεγάλες πρωταγωνίστριες, όπως η Αλίκη Βουγιουκλάκη και η Ρένα Βλαχοπούλου.
Στη δεκαετία του 1980 είχε πρόβλημα με καρκίνο στον φάρυγγα και ενώ όλα έδειχναν ότι η υγεία του εξελισσόταν καλά, πέθανε το 1999 στο σπίτι του, από ανακοπή καρδιάς, σε ηλικία 60 ετών.
Θέατρο
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου
Παραπομπές
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης Κατηγορία:Απόφοιτοι του Ωδείου Αθηνών